PELLEGRINAĠĠ BL-EWWEL , STATWA TITULARI TAL- KUNĊIZZJONI LI KELLNA BORMLA Kitba ta' Sunnv Aquilina Mill-ġrajja hekk għanja tas-Santwarju din is-sena kellna okkażjoni oħra sabiħa marbuta mad-devozzjon speċjali lejn Marija Immakulata li ilha sa mill-qedem u li aħna l-Bormliżi għadna ngħożżu. Dan billi din is-sena kellna x-xorti li nerġgħu naraw għal darba oħra l-ewwel statwa ta' l-Immakulata Kunċizzjoni li kellna fil- parroċċa tagħna. Għalkemm hija statwa iżgħar minn tal-lum, hija mdaqqsa u kienet tintrama fil-knisja parrokkjali u tinħareġ f'purċissjoni mat-toroq ta' Bormla nhar it- 8 ta' Diċembru, fil-festa tal-Kunċizzjoni. Wara din, kienet saret statwa oħra fi stil Barokk, il-Madonna wieqfa, bil-puttini ħerġin mil-mant, b'raġġiera u qamar kbir li kienet fuq pedestall f'għamla ta' dinja bis-simboli ta' l- erba' Evanġelisti. Il-lum dan il-pedestall jinsab taħt il-vara ta' Kristu Re tar-Raħal Ġdid u sfortunatament din it-tieni statwa tal-Kunċizzjoni ma nafux sewwa x'sar minnha. Nafu li kellha tittieħed Milan biex tinkesa bil-fidda. Imma istatwa nistgħu ngħidu li saret mill-ġdid fuq disinn ta' l-artist famuż Bormliż, Abram Gatt (1863-1944) għall-okkażjoni ta' l-Inkurunazzjoni fl-1905. Hekk saret it-tielet statwa, u meta sarilha l-pedestall tal-fidda mal-20 sena wara, ġiet kompluta kif nafuha llum. Mill-istatwa antika ntużaw ir-ras, l-idejn, ir-riġlejn u s-serp. Il-Jum tal-25 ta' Ġunju huwa għażiż għalina Bormliżi għaliex fih twettqet ix-xewqa tal-Kapitlu u l-Poplu Cospicuan meta x-xbieha ta Kunċizzjoni Immakulata fil-kwadru titulari ġiet inkurunata mil-Legat tal-Papa San Piju X, L-Erbgħa 25 ta' Ġunju 2003 L-ewwel vara tal-Kunċizzjoni li kellha l-Parroċċa ta' Bormla, ħierġa Emm. Tiegħu l-Kardinal Domenico Ferrata li fil-Pellegrinaġġ fl-Anniversarju għamel l-Inkurunazzjoni f'isem l-istess Papa. a ilinkurunazzjoni Dan sar f'għeluq il-50 Sena mid-Domma ta' Immakulata li kienet ġiet ipproklamata mill-Beatu Papa Piju IX, fl-1854. L- Inkurunazzjoni kienet ġrajja kbira għall-Belt Cospicua billi ssiġillat ir-rabta bejn il- Bormliżi u Ommna Marija Santissima, rabta li kienet ilha teżisti sa mill-qedem. Dan il-kwadru devot sar fuq ideat tal-Kan. Teologu Ludovic Mifsud Tommasi u ngħata bħala rigal lill-parroċċa. L-arma ta' Mifsud Tommasi tidher fin-naħa t'isfel tal-kwadru. Leħeen il-Banda San Ġorġ Bormla A.D. 1862 75 Tpitter mill-pittur Pietru Pawl Caruana u tlesta fl-1828, kif jidher mill-firma tiegħu u s-sena li jidhru fuq il- qamar. Tpoġġa f'postu fl-1850 u kif għidna x-xbieha ta' Marija Immakulata ġiet inkurunata fl-1905, mil- Legat tal-Papa Piju X, il-Kardinal Domenico Ferrata fl-istess kor tal-knisja parrokkjali u kolleġġjata, Santwarju ta' Marija Immakulatal Ta' kull sena ssir it-tifkira ta' l-Inkurunazzjoni f'dan is-Santwarju tal-Kunċizzjoni ġewwa l-Belt Cospicua. Saru festi kbar f'għeluq il-50 Sena meta l-Kardinal Federico Tedeschini poġġa stillarju madwar ras ix- xbieha devota tal-Madonna fl-1955. F'dik l-okkażjoni speċjali l-istillarju kien inġarr fil-purċissjoni mill-Kan. Teżorier Dun Ġużepp Cassar, li kien Direttur Spiritwali tal-każin tal-Banda u mill-Onor. L-ilma, F ġ d Dettal ta' l-ewwel statwa ta' dak iż-żmien kien Prim Ministru ta' Malta u President Eimmakulata Kunċizzjoni/li tal-Każin tal-Banda. kellha l-parroċċa ta' Bormla. F'għeluq il-75 Sena mexxa l-festa l-Kard. Ciappi u l-Arċisqof Mons. Ġużeppi Mercieca wara ċelebrazzjoni fis-Santwarju, libbes ċurkett simboliku f'wieħed mis-swaba ta' l-istatwa titulari hekk għanja u devota tal-Kunċizzjoni. Qabel, it-tifkira ta' l-Inkurunazzjoni kienet issir bil-kbir nhar il-25 ta' Ġunju. Daż- żmien għad li ssir quddiesa ta' tifkira f'dan il-jum issir ċelebrazzzjoni sollenni ta' l-Inkurunazzjoni Ħadd qabel il-festa tal-Kunċizzjoni. Kien ħsieb għaqli li l-Kummissjoni maħtura biex tħejji għaċ-Ċentinarju ta' l- Inkurunazzjoni bdiet torganizza pellegrinaġġ fl-Anniversarju ta' din il-ġrajja hekk importanti għall-komunita' Bormliża. Is-sena l-oħra sar pellegrinaġġ bi kwadru tal- kor, wieħed minn dawk li kienu stampati b'tifkira ta' l-Inkurunazzjoni fl-1905. Żgħażagħ u tfal ħadu sehem u rrappreżentaw il-misterji tar-Rużarju. Il-pellegrinaġġ għadda min-naħa ta' Santa Liena u Fuq San Pawl. Din is-sena saret quddiesa kantata konċelebrata fil-knisja parrokkjali u wara pellgrinaġġ bis-sehem taż- żgħażagħ u t-tfal li rrappreżentaw episodji mill-ħajja ta' Ġesu' u l-Madonna f'għamla ta' pageant. Ħadet sehem delegazzjoni mill-każin tal-Banda bl-istendard. Il- pellegrinaġġ din is-sena għadda minn dawn it-toroq; Hanover, Richard Tavlor, Hubbard Flats, Alessandra, il-Mitħna, Mattv Grima, Santa Margerita, Erin Serracino Inglott, San Ġorġ u Triq l-Oratorju għall-knisja parrokkjali. Dan qiegħed isir biex ta' kull sena l-pellegrinaġġ jgħaddi minn inħawi differenti ta' Bormla bi preparazzjoni għaċ-Ċentinarju ta' l-Inkurunazzjoni (1905-2005). Leħen il-Banda San Ġorġ Bormla A.D. 1862 77 Attrazzjoni speċjali għal din is-sena kienet l-eqdem statwa titulari tal-Kunċizzjoni li kellha l-parroċċa ta' Bormla li hija waħda mill-ftit figuri skolpiti fl-injam minn artisti Maltin fis-Seklu Sbatax. Mat-350 sena ilu din l-istatwa kienet toħroġ fil-purċissjoni nhar il-Kunċizzjoni fit-8 ta' Diċembru. Wara li saret il-vara l-oħra li semmejna fil- bidu ta' dan l-artiklu, l-ewwel statwa li kien hemm fil-parroċċa ta' Bormla ngħatat lill-parroċċa tal-Qrendi fi żmien il-Kappillan Bormliż Dun Anton Mizzi, Kappillan tal- Qrendi bejn l-1756 u l-1805. Bdiet toħroġ fil-purċissjoni nhar Santa Marija fil-Qrendi u hekk serviet ukoll bħala l-ewwel statwa titulari ta' Santa Marijal Hija statwa artistika u rari ta' dik l-epoka, xogħol imfaħħar mill-istudjużi ta' l-arti Maltija Ngħid għalija kienet ilha ħolma li xi darba nerġgħu naraw din l-istatwa, marbuta magħna u mal-parroċċa tagħna ġewwa l-Belt Cospicua, mqar għal ftit jiem. Kienet ħolma li din is-sena twettqetl Kienet okkażjoni sabiħa li nilqgħu fostna b'devozzjoni l-ewwel statwa li kellna tal-Kunċizzjoni Immakulata li barra l-konċelebrazzjon fis- Santwarju ħarġet fil-pellegrinaġġ ta' din is-sena u daret mat-toroq ta' Bormla. Kemm għall-konċelebrazzjoni kif ukoll għall-pellegrinaġġ l-attendenza kienet tajba. Fuq kollox għandna nieħdu sehem sħiħ fil-funzjonijiet tal-festa f'ġieħ il-Patruna speċjali tagħna bi qrara u tqarbin. Nitgħaxxqu f'dawn il-jiem għeżież quddiem l- istatwa u l-kwadru ta' l-Immakulata, imma dawn huma biss xbihat li għandhom iwassluna biex tabilħaqq inkunu devoti u nitolbu l-ewwel lil Alla, l-Għoli, u nersqu lejn Marija, li Kristu stess tahielna bħala Ommnal Hi tidħol għalina bħala wliedha. Nersqu għalhekk lejn il-Mulej u lejn il-Madonna mhux biss fl-okkażjoni tal-festa imma tul ħajjitna kollha. Aħna l-Bormliżi xxurtjati li missirijietna għaddewlna b'wirt għani ta' tama u twemmin dan is-Santwarju għażiż u devot fil-Belt ta' l-Immakulata. Dmirna hu li nġeddu dan kollu, insaħħuh u ngħadduh lil uliedna. Marija Immakulata mhux biss tgħinna imma dejjem twettaqna, tħarisna u twassalna għand il-Mulej… Hi dejjem tħares Bi nhar u bil-lejl 'L uliedha, l-Belt tagħna, Bla heda ta' xejni Il-Festa t-Tajba lill-Bormliżi kollha Awguri lill-Banda Cospicuana San Ġorġ